Sähköisen asioinnin alustan määrittely

Asettaminen	
	
Valtiovarainministeriö on tänään asettanut sähköisen asioinnin alustan määrittelyn johtoryhmän, seurantaryhmän ja projektiryhmän. 	

Toimikausi	
	
1.10.2006 - 31.5.2007	

Tausta	
	Valtioneuvoston periaatepäätös valtionhallinnon IT-toiminnan kehittämisestä (15.6.2006) sisältää valtioneuvoston linjaukset ja kehittämisohjelmat valtion yhteisen IT-toiminnan kehittämiseksi vuosina 2006–2011. Kehittämisohjelmien kärkihankkeet ovat askeleita kohti periaatepäätöksessä kuvattua pidemmän tähtäimen tavoitetilaa valtionhallinnon IT-toiminnasta. 

Periaatepäätöksessä esitettyjen tavoitteiden saavuttamiseksi käynnistetään viisi kehittämisohjelmaa: Asiakaslähtöiset sähköiset palvelut, Yhteentoimivuus (tietohallinnon arkkitehtuurit ja menetelmät), Yhteiset tietojärjestelmät, Yhtenäiset perustietotekniikkapalvelut ja Tietoturvallisuus.

Asiakaslähtöiset sähköiset palvelut – kehittämisohjelmassa luodaan hallinnon yhteiset sähköisen asioinnin toimintamallit sekä kehitetään suomi.fi:stä ja yritys-suomi.fi:stä vuorovaikutteinen sähköisen asioinnin kokonaisuus, johon hallinnonalat voivat toteuttaa asiakaslähtöisiä palveluja hyödyntäen yhteisiä tukipalveluita ja tietovarantoja sekä sähköisen asioinnin komponentteja. Myös aiemmin toteutetut sähköiset palvelut voidaan liittää palvelukokonaisuuteen.

Vuosina 2006–2007 käynnistettäviä ohjelman kärkihankkeita ovat:
•	kansalaisten ja yritysten tunnistaminen
•	yhteinen sähköisten palvelujen alusta

Vuosina 2008–2009 käynnistettäviä hankkeita ovat:
•	yhteisen sähköisten palvelujen alustan jatkokehittäminen
•	asiakas- ja palvelutuki.  	

Tavoitteet	
	
Hankkeen tavoitteena on määritellä ja toteuttaa yksi tai useampia tapoja nopeuttaa, yhdenmukaistaa ja automatisoida sähköisten asiointipalvelujen kehittämistä ja samanaikaisesti vähentää palvelujen kehittämisen, käytön ja ylläpidon kustannuksia. Palvelujen kehittäminen voi perustua joko yhteisiin sovelluksiin, palveluihin tai tuotteisiin tai näiden yhdistelmään. Sähköisen asioinnin alustan tai alustojen tulee olla hankittavissa hankintalain edellyttämällä tavalla. Hankkeelle asetettujen tavoitteiden tulee toteutua sekä yksittäisen toimijan (valtion laitos tai kunta) että kokonaisuuden näkökulmasta. Ratkaisun edullisuutta laskettaessa otetaan huomioon koko elinkaaren kustannukset. 
	
Tulos	
	Hankkeen tuloksena on esitutkimusraportti, jonka perusteella tehdään päätös hankkeen jatkamisesta/toteuttamisesta. Esitutkimusraportti vastaa kysymyksiin
•	mikä on sähköisen asioinnin alusta/alustat 
•	mitä eri toteutustapoja sähköisen asioinnin alustalla on (ratkaisuvaihtoehdot)
•	mitä hyötyä sähköisen asioinnin alustasta saadaan ja ketkä hyötyvät alustan toteuttamisesta
•	mikä on sähköisen asioinnin tavoitearkkitehtuuri
•	miten sähköisen asioinnin alusta kehitetään ja mitä se maksaa
•	miten sähköisen asioinnin alusta hallinnoidaan ja ylläpidetään.	

Tehtävä	
	
Hankkeessa on seuraavia tehtäväkokonaisuuksia:

1) Hahmotellaan sähköisen asioinnin prosessit ja jaotellaan ne tarpeen mukaan yleistettäviin (geneeriset) ja erityisiin (tapauskohtaiset). 

2) Selvitetään olemassa olevia sähköisen asioinnin alustan toteutusmalleja 

3) Selvitetään nykyisen lomake-palvelun (suomi.fi:n yhteydessä) suhde sähköisen asioinnin arkkitehtuuriin 

4) Täsmennetään sähköisen asioinnin strategiassa kuvattua sähköisen asioinnin arkkitehtuuria. Varmistetaan sähköisen asioinnin palvelujen integroituvuus suomi.fi -portaaliin

5) Määritellään erilaisia sähköisen asioinnin alustan ratkaisuvaihtoehtoja ja kuvataan niitä suhteessa hankkeelle asetettuihin tavoitteisiin 

6) Vertaillaan vaihtoehtoja kustannusten ja hyötyjen suhteen 

7) Valitaan toteutusvaihtoehto, määritellään vaihtoehto karkealla tasolla ja laaditaan kehittämissuunnitelma. 

	

Organisointi

Ohjausryhmä:

Heikki Heikkilä, tietohallintojohtaja, puheenjohtaja, ympäristöministeriö
Arja-Riitta Haarala, kirjastonjohtaja, Tampereen teknillinen yliopisto
Erkki Halonen, suunnittelupäällikkö, Verohallitus
Leena Honka, valtion IT-johtaja, valtiovarainministeriö
Veikko Hytönen, tietohallinto-osaston päällikkö, Kansaneläkelaitos
Seppo Kurkinen, neuvotteleva virkamies, valtiovarainministeriö
Matti Lisitsin, tietohallintojohtaja, Maanmittauslaitos
Raimo Porttikivi, tietojärjestelmäpäällikkö, kauppa- ja teollisuusministeriö
Kari Rintanen, työmarkkinaneuvos, työministeriö 
Marjukka Saarijärvi, projektipäällikkö, sisäasiainministeriö
Antti-Olli Taipale, kehittämispäällikkö, sisäasiainministeriö
Teija Uusitalo, kehityspäällikkö, Valtiokonttori
Lennart Wahlfors, tietohallintopäällikkö, Sosiaali- ja terveydenhuollon tuotevalvontakeskus
Mira Nivala, projektipäällikkö, sihteeri, valtiovarainministeriö.

Seurantaryhmä:

Seppo Kurkinen, neuvotteleva virkamies, puheenjohtaja, valtiovarainministeriö
Tuomo Ahjokangas, projektipäällikkö, Valtiokonttori
Erkki Ahola, projektijohtaja, Turvatekniikan keskus
Jussi Berlin, tietohallintojohtaja, puolustusvoimat
Harri, Eskola, tietohallintojohtaja, Tekes
Ghita von Gerdten, suunnittelija, Valtiokonttori
Minna Harjuniemi, tietotekniikkapäällikkö, Helsingin yliopisto
Petteri Jokela, kehityspäällikkö, Viestintävirasto
Joonas Kankaanrinne, kehityspäällikkö, Väestörekisterikeskus
Jukka Koskenkanto, projektipäällikkö, Helsingin kauppakorkeakoulu
Pentti Kurjenluoma, tietohallintojohtaja, Etelä-Savon TE-keskus
Mikko Levämäki, kehittämispäällikkö, Etelä-Suomen Lääninhallitus
Mika Pirttivaara, projektipäällikkö, Teknillinen korkeakoulu
Jukka-Pekka Suonikko, tietohallintopäällikkö, Merenkulkulaitos
Samuli Turkkila, ohjelmistosuunnittelija, Maa- ja metsätalousministeriön tietopalvelukeskus
Mika Vahala, projektipäällikkö, Tiehallinto
Mira Nivala, projektipäällikkö, sihteeri, valtiovarainministeriö.

Projektiryhmä:

Mira Nivala, projektipäällikkö, puheenjohtaja, valtiovarainministeriö
Timo Hiekka, atk-suunnittelija, Sosiaali- ja terveydenhuollon tuotevalvontakeskus
Mari Kervinen, verkkotoimittaja, valtiovarainministeriö
Tapani Puisto, projektipäällikkö, valtiovarainministeriö
Päivi Rauhala, palveluasiantuntija, Patentti- ja rekisterihallitus
Marjut Siintola, projektipäällikkö, Valtiokonttori
Tommi Simon, projektipäällikkö, PKT-säätiö.

Hankkeessa voidaan käyttää ulkopuolisia asiantuntijoita Valtion IT-toiminnan johtamisyksikön hyväksymissä puitteissa.

Kustannukset ja rahoitus	

Työ tehdään virkatyönä. Kokouspalkkioita ei makseta. 

Kukin taustayhteisö vastaa edustajiensa matkakustannuksista. 

Hankkeesta aiheutuvia asiantuntija- ja erilliskustannuksia voidaan maksaa momentilta 28.01.21.

	Alivaltiosihteeri 	Juhani Turunen	

	
	Ylijohtaja	Jorma Karjalainen  	

LIITTEENÄ	
	Sähköisen asioinnin alusta – esitutkimus – hankesuunnitelma 	

JAKELU	
	Johtoryhmä
Seurantaryhmä
Projektiryhmä
Valtioneuvoston hankerekisteri
	
TIEDOKSI	
	Osallistuvat organisaatiot